
המינהל האזרחי לאזור יהודה והשומרון 
מכרז מס' 25/26 לאספקת סורק אצבע
מענה לשאלות ההבהרה 
להלן שאלות ההבהרה שנשלחו למנהל האזרחי אודות המכרז שבנדון עד למועד האחרון לשליחת שאלות ההבהרה והמענה להן.
כלל המציעים נדרשים לקרוא ולהכיר את השאלות ואת התשובות, ולצרף מסמך זה, כשהוא חתום בכל עמוד ע"י מי שרשאי לחייב את המציע לעניין ההצעה, למסמכי המכרז בעת הגשת הצעתם.
בכל מקרה של סתירה בין מסמכי המכרז לבין מסמך זה, יגבר האמור להלן.

	מס"ד
	סעיף במכרז
	נוסח השאלה
	תשובה

	1. 
	נספח ד' – הצעת מחיר
	כיון שעלויות הייבוא יקרות מאד, ועל מנת שלא להעמיס הוצאות מיותרות על הסורקים,  נבקשכם להתחייב ולאשר כי כל הזמנה תכלול מינימום של 5 יחידות סורקי טביעת אצבע.
	מאושר

	2. 
	כללי
	נבקש דחיה של מועד ההגשה של המכרז ב 3 שבועות, עקב עיכוב בקבלת תשובות מהספק בחו"ל.
	המועד האחרון להגשת ההצעות נדחה ליום 23.11.2026

	3. 
	נספח ג' – סעיף 2.1.3
	נבקש להרחיב את זמן האספקה מיום ההזמנה בכמה שיותר בכדי שנוכל לעמוד בזמני האספקה.
	זמן אספקה הוא חודשיים משליחת הזמנה לספק במערכת. ככל שהמזמין יממש את אופציית ההתקנה, השלמת התקנה (הספקה וחיבור) בכל האתרים תהיה בתוך חודש מאתר ראשון. בהזמנות המשך זמן ההתקנה שבוע מאספקה.


	4. 
	נספח ג' – סעיף 2.1
	האם אספקת כל הציוד תהיה בהזמנה אחת או במספר הזמנות? 
	האספקה תהיה בהתאם לצרכי היחידה המקצועית. התכנון הוא שבהזמנה אחת יסופקו 15 יחידות. למען הסר ספק, אין התחייבות לרכש כמות מינימלית או בכלל והכל כמפורט במסמכי המכרז.

	5. 
	נספח ב' – סעיף 5
	נבקש לאפשר הסבה לחברה אחרת בקבוצת חברות הספק.
	הבקשה נדחית. אין שינוי בנוסח הסעיף.

	6. 
	סעיף 5
	מה הכמות הסופית המתוכננת לרכוש בסוף התהליך ? 
	המינהל האזרחי אינו מתחייב לרכוש כמות מינימלית או בכלל. הרכש יבוצע בהתאם לצרכי היחידה המקצועית ועל פי הקבוע במסמכי המכרז.

	7. 
	נספח ב' – סעיף 9
	נבקש להוסיף תת סעיף לסעיף 9 המגביל את האחריות כדלקמן: "על אף כל האמור אחרת, נותן השירותים לא ישא באחריות כלשהי לנזקים עקיפים ו/או תוצאתיים כלשהם שיגרמו על ידו ו/או עובדיו ו/או מי מטעמו למשרד ו/או לצד ג' כלשהו בקשר עם ביצוע השירותים לפי הסכם זה".
	הבקשה נדחית. אין שינוי בנוסח הסעיף.

	8. 
	נספח ב' – סעיף 9
	נבקש להוסיף תת סעיף לסעיף 9 המגביל את האחריות כדלקמן: "מוסכם כי סך אחריותו ו/או חבותו המצטברת של נותן השירותים לא יעלה על התמורה ששילם המשרד לנותן השירותים בפועל מכח הסכם זה במשך 12 חודשים ( 12 החודשים) שקדמו להיווצרות עילת התביעה. הגבלת האחריות ו/או החבות האמורה תחול לגבי כל תביעה מכל סוג שהוא, למעט נזקים לגוף ונזקים שנגרמו בזדון.
	הבקשה נדחית. אין שינוי בנוסח הסעיף.

